། །བྱང་ཆུབ་སེམས་དཔའ་ཟླ་བ་རྒྱལ་མཚན་ལ། །
ཚངས་པ་སྤྱོད་པའི་དགེ་བསྙེན་སྒྲུབ་པར་མཛད། །དེ་ནས་བཙུན་པའི་མཆོག་ཏུ་གྱུར་པ་སྟེ། །ཤ་
ཆང་ལ་སོགས་ཅུང་ཟད་ཙམ་རེ་ཡང༌། །གསོལ་བར་མི་མཛད་དང་ཚུལ་ཁོ་ན་ཡིས། །དགེ་ཚུལ་དགེ་
སློང་དག་ལས་ལྷག་པ་མཛད། །བཅུ་གཅིག་པ་ལ་སྡོམ་པ་ཉི་ཤུ་དང༌། །སྒྲུབ་ཐབས་མཚོ་སྐྱེས་གསུངས་
ཤིང་བཅུ་གཉིས་ལ། །བླ་ཆེན་གཤེགས་པའི་ཆོས་འཁོར་མཛད་པའི་དུས། །བརྟག་གཉིས་བཤད་
སྲོལ་ཕུན་ཚོགས་མཛད་པ་ན། །དེར་ཡོད་སྐྱེ་བོ་ཐམས་ཅད་ངོ་མཚར་གྱུར། །དེ་ནས་བཟུང་སྟེ་ཆོས་
གྲྭ་ཆག་མེད་གསུངས། །དེ་ནས་རྗེ་བཙུན་བསོད་ནམས་རྩེ་མོ་དང༌། །གཙུག་ཏོར་རྒྱལ་པོ་ཞང་སྟོན་
ཚུལ་ཁྲིམས་གྲགས། །དེ་ལ་སོགས་པའི་མཁའ་གྲུབ་དུ་མ་ཡི། །ཞབས་པད་བསྟེན་ཅིང་མདོ་སྔགས་
མཐའ་དག་གི །གསན་པ་རྒྱ་མཚོའི་ཕ་རོལ་ཕྱིན་མཛད་དེ། །རིག་པའི་གནས་ལྔ་ཁོངས་སུ་ཆུད་
པར་མཛད། །དེ་སོགས་གསན་པ་མཛད་ཚུལ་མཐའ་ཡས་ཀྱང༌། །རགས་པ་ཙམ་ཞིག་འདིར་ནི་
བརྗོད་པ་ཡིན། །གཞན་ཡང་དབུ་རྩེ་རྙིང་མའི་འཁྱམས་སྨད་ཀྱི། །ཀ་བ་ཉེར་བཞིའི་ས་ཡུལ་ཡོད་
71

དཔལ་ས་སྐྱའི་གནས་བཤད་རྗེ་བཙུན་གོང་མ་རྣམས་ཀྱི་རྣམ་ཐར་སྙན་བརྒྱུད་དང་བཅས་པཕྱོགས་གཅིག་ཏུ་བསྒྲིགས་པ།
།ཕ་བོང་དེ་
པ་འདི། །གཙོ་བོ་རྗེ་བཙུན་ཆེན་པོའི་ཞལ་བཀོད་མཛད། །རྒྱུ་སྦྱོར་ལ་སོགས་བླ་མ་ཟངས་ཚའི་ཡང༌། །
བཀའ་བཞིན་བསྒྲུབ་པར་མཛད་པའི་དུས་ཀྱི་ཚེ། །ས་གཞི་དེ་ན་ནག་ཕྱོགས་ཀླུ་ཡི་ཚོགས། །ཤིན་
ཏུ་མང་བར་འདུག་པས་དེ་དག་རྣམས། །གནས་པའི་ཕ་བོང་མང་བར་ཡོད་པ་ལ། །མོན་ཆེན་རྡོ་རྗེ་
རཱ་ཛ་ཞེས་བྱ་བའི། །རྗེ་བཙུན་ཉིད་ཀྱི་སློབ་མ་ནུས་མཐུ་ཅན། །དེ་ལ་ཀླུ་རྣམས་འཁྲིད་ཅེས་བཀའ་
སྩལ་བས། །དེས་ཀྱང་བཀའ་བཞིན་བུམ་ཆུས་སྣང་དྲངས་ཏེ། །ཀླུ་རྣམས་གནས་པའི་ཕ་བོང་ཤས་
ཆེ་བ། །བླ་བྲང་ཤར་གྱི་ལྟག་སོགས་གང་འོས་དང༌། །གདུག་པ་ཆེ་བའི་ཕ་བོང་གཉིས་གསུམ་ཞིག །
དབུ་རྩེའི་བསྐོར་ལམ་ལྷོ་ཡི་འོག་འཁྲིས་ན། །ཡོད་པའི་ཕ་བོང་འདི་རྣམས་ཡིན་པ་སྟེ།
རྣམས་སོ་སོར་བཞག་གྱུར་ཀྱང༌། །ནག་ཕྱོགས་ཀླུ་རྣམས་ནུས་པ་ཆེ་བས་ན། །གཙུག་ལག་ཁང་ལ་
གནོད་པ་བྱུང་དོགས་ནས། །རྡོ་རྗེ་རཱ་ཛས་བུམ་ཆུས་སྣ་དྲངས་ཤིང༌། །ཀླུ་རྣམས་རིམ་གྱིས་འཁྲིད་
པའི་ཐབས་ལམ་དང༌། །རྗེ་བཙུན་ཆེན་པོས་རྟིང་ནས་བསྐྲད་པར་མཛད། །དཔོན་སློབ་གཉིས་ཀས་
བཀའ་བགྲོས་མཐུན་པར་ནི། །དཀར་གོང་ལུང་གི་བྱང་གི་སྟོད་ཕྱོགས་ཀྱི། །ཀླུ་ཁུད་ཞེས་བྱའི་ས་
དེ་གནང་བ་མཛད། །འདི་ལ་ད་ལྟ་སྒྲ་དོན་ནོར་བ་སྟེ། །སླེ་ཁུད་ཞེས་བྱ་ཐམས་ཅད་གླེང་བར་བྱེད། །
འདི་ནི་སླེ་ཁུད་མ་ཡིན་ཀླུ་ཁུད་ཡིན། །དེ་ཡི་རྒྱུ་མཚན་ཀླུ་རྣམས་གནས་པ་ཡིས། །ས་ཁུད་ཡིན་ཕྱིར་
དེ་སྐད་བརྗོད་པ་ཡིན། །དེ་ནས་རྗེ་བཙུན་ཆེན་པོ་དེ་ཉིད་ཀྱིས། །ཞལ་བཀོད་མཛད་ཅིང་ཞུ་བྱས་
དངོས་གྲུབ་ལ། །སོགས་པའི་གྲུབ་ཆེན་བཅུ་གསུམ་ཡོད་པ་ཡིས། །གཙོ་མཛད་སྐྱེ་བོ་ཀུན་གྱི་ས་རྡོ་
བསྐྱས། །གྲུབ་པའི་རྟགས་དང་མཚུངས་པར་མྱུར་དུ་ཟིན། །དེ་འདྲའི་ངོ་མཚར་ཆེན་པོའི་གཙུག་
ལག་ཁང༌། །ལེགས་པར་གྲུབ་སྟེ་བཀྲ་ཤིས་མངའ་གསོལ་མཛད། །སྒོ་རུམ་བླ་མ་ལྷ་ཁང་རྟེན་གཙོ་
ཡི༑ ༑སྐུ་འདྲ་ཡིད་བཞིན་ནོར་བུ་འདི་ཉིད་ཀྱི། །ལོ་རྒྱུས་ཅུང་ཙམ་བརྗོད་ན་འདི་ལྟར་ཡིན། །བདག་
ཉིད་ཆེན་པོ་ས་པཎ་བཞུགས་པའི་དུས། །གཙང་གི་ནགས་ཕུག་ཐུགས་རྗེ་དཔལ་བཟང་ཡང༌། །
དཔོན་སློབ་ཐོག་མཉམ་ཚུལ་དུ་ཡོད་པ་ཡིན། །དེ་དུས་བདག་ཉིད་ཆེན་པོ་སྒོ་རུམ་གྱི། །བླ་མ་ལྷ་
ཁང་མདའ་ཡི་ཆོས་ཁྲི་དེར། །བསྟན་བཅོས་སྡོམ་གསུམ་རབ་དབྱེ་རྩོམ་པར་མཛད། །དེ་ལ་གཙང་
72

འཇམ་མགོན་ཨ་མེས་ཞབས་གང་དབང་ཀུན་དགའ་བསོད་ནམས་ཀྱི་གསུང་འབུམ། པོད་བརྒྱད་པ།
ནག་པ་སོགས་ཕལ་ཆེར་གྱིས། །བསྟན་བཅོས་ཟེ་མ་ར་མགོ་ཞེས་ཟེར་ཞིང༌། །གཞན་ཡང་གཙང་
ནག་ཐུགས་རྗེས་དཔལ་བཟང་དེས། །གདན་ས་ཆེན་པོ་དཔལ་ལྡན་ས་སྐྱ་ན། །བལ་གྱི་མཐོང་ཐོས་
ཀུན་གྱིས་བསྐོར་བའི་དབུས། །ཀུན་དགའ་རྒྱལ་མཚན་བག་མའི་ཚུལ་དུ་བཞུགས། །མཁས་པ་འདི་
ན་ཡོད་དོ་གཙང་ནག་ལ། །ཞེས་སོགས་དུས་རྣམས་ཀུན་ཏུ་སྐུ་ཞུས་ཀྱི། །ཚིགས་རིགས་འདྲ་མིན་
སྣ་ཚོགས་མཛད་པ་དེ། །བདག་ཉིད་ཆེན་པོ་དེ་ཡིས་གསན་པ་དང༌། །ཟངས་ཚ་སོགས་ཀྱིའང་སྙན་
འདེབས་ཕུལ་བ་ལ། །བརྟེན་ནས་བསྟན་བཅོས་རྩོམ་པའི་འཕྲོ་བཤོལ་བར། །ཞལ་གྱིས་བཞེས་
པས་དེ་ནུབ་མནལ་ལམ་དུ། །དེ་བཞིན་གཤེགས་པ་ཤཱཀྱ་ཐུབ་པ་ཡི། །སྐུ་འདྲ་འཛམ་བུ་ཆུ་བོའི་
གསེར་ཉིད་ལས། །ལེགས་པར་གྲུབ་པའི་ཡིད་འོང་ངོ་མཚར་གཅིག །མི་གཙང་འདམ་གྱི་ཁྲོད་དུ་
བྱིང་བ་དང༌། །འཕགས་མཆོག་ཀླུ་སྒྲུབ་ཤིང་སྡོང་སྐམ་པོ་ལ། །སྐུ་རྒྱབ་བརྟེན་ཅིང་ཞལ་ངོ་ནག་པ་
དང༌། །གཞན་ཡང་ཉི་ཟླ་གཟའ་ཡིས་བཟུང་བ་སོགས། །སྤྱན་ལྟས་ཤིན་ཏུ་རྩུབ་པ་བྱུང་བའི་ཚེ། །
སང་ཉིན་ཟངས་ཚ་ལ་སོགས་ཐམས་ཅད་ལ། །བདག་ཉིད་ཆེན་པོའི་བཀའ་སྩལ་འདི་བཞིན་གནང༌།
ངེད་ཀྱིས་བསྟན་བཅོས་འདི་ཉིད་བརྩམ་པ་ན། །མི་རྣམས་ཤིན་ཏུ་མི་དགའ་བྱེད་གྱུར་ཀྱང༌། །མ་
བརྩམས་ན་ནི་དཀོན་མཆོག་ཐུགས་ཁྲེལ་འགྱུར། །དེ་ཡི་རྒྱུ་མཚན་རྨི་ལམ་འདི་ལྟར་བྱུང༌། །གསུངས་
ནས་གོང་གི་དེ་རྣམས་ཞིབ་པར་གནང༌། །དེར་རྗེས་བསྟན་བཅོས་རྩོམ་པར་མཛད་པ་ན། །གཙང་
ནག་པ་དེ་ཤིན་ཏུ་ཡིད་མ་རང༌། །སླར་ཡང་སྐུ་ཞུས་ཡ་ག་བསྒྲོག་པ་དང༌། །ཁྱད་པར་སྡོམ་གསུམ་
རྩོད་པའི་ཡིག་ཆ་ཞིག །རྩོམ་པར་དམ་བཅས་ལག་ཏུ་ལེན་དགོས་སྙམ། །དེ་ཡི་བསམ་ངན་དེ་ཉིད་
སྐྱེས་མ་ཐག །འཇམ་དབྱངས་ཞལ་གཟིགས་ནུབ་པར་གྱུར་པ་ཡིན། །དེ་ཡི་རྒྱུ་མཚན་ཁོང་ཡང་སྤྲུལ་
པ་ཡི། །སྐྱེས་བུ་ཡིན་ཅིང་རྗེ་བཙུན་འཇམ་དབྱངས་ཀྱང༌། །ཐོ་རངས་དུས་སུ་རྒྱུན་དུ་ཞལ་བསྟན་ནས། །
ཆོས་ཀྱི་སྒྲོ་འདོགས་མ་ལུས་གཅོད་པར་མཛད། །དེ་འདྲ་ཡོད་ཀྱང་རང་ཉིད་ང་རྒྱལ་གྱིས། །གཞན་
རྣམས་ཀུན་ལ་གཤེ་བར་མཛད་པ་དང༌། ཁྱད་པར་རྗེ་བཙུན་ཆེན་པོ་འཇམ་དབྱངས་ཉིད། །མི་ཡི་
ཚུལ་བཟུང་ས་སྐྱ་པཎ་ཆེན་ལ། །དད་ལོག་སྐྱེས་པ་དེ་ཡི་སྡིག་སྒྲིབ་ལ། །བརྟེན་ནས་སྐད་ཅིག་ཙམ་
།
73

དཔལ་ས་སྐྱའི་གནས་བཤད་རྗེ་བཙུན་གོང་མ་རྣམས་ཀྱི་རྣམ་ཐར་སྙན་བརྒྱུད་དང་བཅས་པཕྱོགས་གཅིག་ཏུ་བསྒྲིགས་པ།
ཡང་ཞལ་མ་གཟིགས། །དེ་ནས་མཁས་པ་ཆེན་པོ་གཙང་ནག་པ། །ཤིན་ཏུ་མནོང་ཞིང་འདི་འདྲ་
ཅིས་ལན་སྙམ། །བསམ་མནོ་ཡང་ཡང་གཏོང་ཞིང་སྡུག་བསྔལ་གྱུར། །དེ་ཡི་མོད་ལ་གཞན་ལ་བྱ་
ཐབས་མེད། །འཇམ་དབྱངས་ཉིད་ལ་གསོལ་བ་བཏབ་པ་དྲག །སྙམ་ཏེ་ཡུས་དང་བཅས་པས་གསོལ་
བཏབ་པས། །ཐོ་རངས་དུས་ཅིག་སྐུ་རྒྱབ་བསྟན་ནས་མཐོང༌། །དེ་ཡང་གསལ་པོ་མིན་པའི་སྲིབ་
བེ་བ། །དེ་ཉིད་མཐོང་མ་ཐག་ཏུ་དབུགས་དངངས་ཤིང༌། །མིག་ཆུ་འདོན་ཞིང་ལྷ་མཆོག་ཐུགས་རྗེ་
ཆུང༌། །སྔར་ནས་རྒྱུན་དུ་ཞལ་མཐོང་གསུང་ཐོས་ལ། །ད་ཐུབ་ཞལ་ཀྱང་མ་མཐོང་ད་ལན་ཡང་། །
སྐུ་རྒྱབ་བསྟན་པ་འདི་འདྲ་གང་གིས་ལན། །བདག་གི་ལས་ངན་ཅི་བསགས་གསུངས་འཚལ་ལོ། །
དེ་སྐད་ཞུས་ཤིང་ལུས་ཀྱིས་ཕྱག་འཚལ་དང་། །ངག་གིས་སྨྲེ་བཤགས་བརྗོད་ཅིང་སེམས་ཉིད་ཀྱིས། །
འགྱོད་ཚངས་དྲག་པོས་བཤགས་པ་བྱས་པ་ན། །འཇམ་དབྱངས་ཉིད་ཀྱི་ཞལ་ནས་འདི་སྐད་གསུངས། །
འོ་ན་ཁྱོད་ཀྱི་ང་ཡི་བསྟན་བཅོས་ལ། །རྩོད་པའི་ཡིག་ཆ་རྩོམ་ཞིང་ང་ལ་ཡང༌། །དུས་གནས་ཀུན་ཏུ་
གཤེ་སྐུར་འདེབས་པ་ལ། །གཟུགས་མཐོང་ངག་ཉན་དག་གི་དགོས་པ་ཅི། །དེ་ལྟར་གསུངས་པའི་
ལན་དུ་གཙང་ནག་པས། །ས་པཎ་ལ་ནི་སྐུ་ཞུས་ཕྲན་བུ་ཤོར། །དེ་ཁ་མ་གཏོགས་འཇམ་དབྱངས་
ཁྱེད་ཉིད་ལ། །གཤེ་སྐུར་ཅུང་ཟད་ཙམ་ཡང་བྱས་པ་མེད། །ཞུས་པ་དེ་ཡི་ལན་དུ་རྗེ་བཙུན་གྱིས། །
ང་དང་ཁོང་གཉིས་སྐྱེ་བ་ཉེར་ལྔའི་བར། །དབྱེར་མེད་ཡིན་པ་ཁྱོད་ཀྱིས་མ་ཤེས་སམ། །ཐ་སྙད་
ཚིག་ལ་སྦྱང་པ་ཆེ་ན་ཡང༌། །ནང་གི་དོན་ལ་མ་སྦྱང་འདི་འདྲ་ཡོང༌། །ལྷ་དང་བླ་མ་སོ་སོར་བྱེད་པ་
འཁྲུལ། །དེ་ལ་སོགས་པ་གནད་ལ་སྐལ་བ་ཡི། །ལུང་བསྟན་དུ་མ་གནང་ཚེ་གཙང་ནག་པས། །ལུས་
ཀྱི་བ་སྤུ་ལྡང་ཞིང་མཆི་མ་འཁྲུག །ངག་ནས་བདག་གིས་ལས་ངན་བསགས་པ་འདི། །འདག་པའི་
ཐབས་ཅིག་ཐུགས་རྗེས་བཟུང་དུ་གསོལ། །དེ་སྐད་ཞུས་པས་ང་ཡི་སྐུ་འདྲ་ཞིག །ལེགས་པར་བཞེངས་
ལ་རབ་ཏུ་གནས་པ་དེ། །ས་པཎ་ཉིད་ལ་ཞུས་ཏེ་དེང་ཕྱིན་ཆད། །སྐུ་གསུང་ཐུགས་ཀྱི་དམ་ཚིག་
བསྲུང་ན་ལེགས། །ཞེས་པའི་བཀའ་གནང་བཞིན་དུ་གཙང་ནག་པས། །འཇམ་དབྱངས་ལོངས་སྐུའི་
ཆ་བྱད་སྐུ་འདྲ་ཞིག །ཕལ་ཆེར་བཞེངས་སྟེ་གྲུབ་ལ་ཁད་པ་དེར། །ཡང་ནི་འཇམ་པའི་དབྱངས་ཀྱི་
74

འཇམ་མགོན་ཨ་མེས་ཞབས་གང་དབང་ཀུན་དགའ་བསོད་ནམས་ཀྱི་གསུང་འབུམ། པོད་བརྒྱད་པ།
ཞལ་གཟིགས་ནས། །སྐུ་འདྲ་ལོངས་སྐུ་མ་ཡིན་སྤྲུལ་སྐུ་སྟེ། །མདོར་ན་ས་སྐྱ་པཎ་ཆེན་ཁོང་རང་
གི༑༑སྐུ་ཡི་ཆ་བྱད་ཇི་བཞིན་དགོས་རྒྱུ་ཡིན། །དེ་ལྟར་གསུངས་མ་ཐག་ཏུ་བཀའ་བཞིན་བསྒྲུབས། །
ལེགས་པར་གྲུབ་རྗེས་ཆོས་རྗེ་ས་པཎ་ལ། །རབ་ཏུ་གནས་པར་གདན་འདྲེན་ཞུ་བ་དང༌། །སྔར་བྱས་
འགྱོད་ལ་བཤགས་པ་འབུལ་བ་དང༌། །ཕྱིན་ཆད་སྡོམ་ཞིང་མི་བགྱིད་དམ་བཅའ་བ། །གཙང་ནག་
མཁས་པ་དེ་ཡིས་ས་སྐྱར་བྱོན། །བདག་ཉིད་ཆེན་པོའི་ཞལ་གྱི་དཀྱིལ་འཁོར་དག །མཇལ་མ་ཐག་
ཏུ་འཇམ་དབྱངས་དངོས་སུ་མཐོང༌། །དེ་ཡི་མོད་ལ་ཅུང་ཟད་དྲན་མེད་གྱུར། །དེ་ནས་དྲན་པ་གསོས་
རྗེས་བཤགས་པ་དང༌། །རབ་གནས་ལ་སོགས་སྔར་ཀྱི་བྱུང་ཚུལ་རྣམས། །ལེགས་པར་ཞུས་པས་
བདག་ཉིད་ཆེན་པོ་དེས། །སྙན་པའི་གསུང་གིས་འདི་སྐད་བཀའ་བསྩལ་ཏོ། །མཁས་པ་ཆེན་པོ་བྱོན་
པ་ཤིན་ཏུ་ལེགས། །ངོས་ཀྱི་འདྲ་འབག་བཀའ་བཞིན་བསྒྲུབས་པའང་ལེགས། །དེ་ལ་རབ་ཏུ་གནས་
པ་བྱེད་པ་ལ། །ཁོ་བོ་སྐུ་འདྲའི་མདུན་དུ་འགྲོ་མི་དགོས། །ཁྱེད་རང་ཕ་གིར་བྱོན་ལ་ཞིབ་ཚགས་དང་། །
སྨལ་པོ་ཟླ་བའི་ཡར་ཚེས་བཅུ་བཞིའི་ཉིན། །མཆོད་བཤོམ་ལ་སོགས་གང་རྒྱས་འབྱོར་པ་དང༌། །
བསྟུན་པའི་བཀོད་པ་ངོ་མཚར་ལྡན་པར་མཛོད། །དེ་དང་མཐུན་པར་འདི་ནས་ཁོ་བོས་ཀྱང༌། །ཉི་
རྩེ་ཙམ་ལ་རབ་གནས་བྱ་འོ་གསུངས། །དེ་ནས་གཙང་ནག་པ་ཡི་ནགས་ཕུག་ཏུ། །སྐུ་འདྲ་བཞུགས་
ཤིང་མཆོད་བཤོམ་ལ་སོགས་པ། །བཀའ་ལུང་ཇི་བཞིན་ལེགས་པར་གྲུབ་པ་ན། །སྨལ་ཟླའི་བཅུ་
བཞིའི་ཉི་མ་ཤར་ལྷོད་ལ། །ནས་དཀར་ཁྱད་དུ་འཕགས་པ་ཁལ་བཅུ་ཙམ། །སྐུ་འདྲ་མཆོད་ལྕོགས་
སོགས་ཀྱི་སྟེང་ཉིད་དུ། །ལེགས་པར་བབས་པ་ཀུན་ནི་མངོན་སུམ་མཐོང༌། །དེ་འདྲའི་ངོ་མཚར་
ཕུན་ཚོགས་ལྡན་པ་ཡི། །སྐུ་འདྲ་དེ་ནི་འདི་ཉིད་ཡིན་ནོ་དགོངས། །འདི་ཉིད་འདི་རུ་བཞུགས་པའི་
རྒྱུ་མཚན་ནི། །བདག་ཉིད་ཆེན་པོ་དེ་ཉིད་ཧོར་ཡུལ་ལ། །མ་ཕེབས་གོང་དུ་སྐུ་འདྲ་ཕྱག་ནས་མ། །
ཆུང་ངུ་དེ་འདྲ་མང་པོ་ཡོད་ན་ཡང་། །ཆེ་བ་སྐུར་ཚད་ཕྱག་ནས་བཞུགས་པ་ནི། །འདི་ཁ་གཅིག་པུ་
མ་གཏོགས་མེད་པས་ན། །གདན་ས་བཀའ་བགྲོས་པ་རྣམས་གྲོས་མཐུན་པར། །འདི་ཉིད་གདན་
འདྲེན་ཞུ་བ་བབས་ཐོབ་ཡིན། །ཟེར་བ་ཁ་འཆམས་ནགས་ཀྱི་བྲག་ཕུག་ནས། །སྤྱན་འདྲེན་ཞུས་སྟེ་
75

དཔལ་ས་སྐྱའི་གནས་བཤད་རྗེ་བཙུན་གོང་མ་རྣམས་ཀྱི་རྣམ་ཐར་སྙན་བརྒྱུད་དང་བཅས་པཕྱོགས་གཅིག་ཏུ་བསྒྲིགས་པ།
ལེགས་པར་འདི་རུ་ཕེབས། །བྲག་ཕུག་ཉིད་ནས་སྤྱན་འདྲེན་ཞུས་པས་ན། །སྐུ་འདྲ་ཡིད་བཞིན་
ནོར་བུ་འདི་ཉིད་ཀྱི། །སྐུ་རྒྱབ་བྲག་ལ་སྦྱར་བའི་རྗེས་ཉིད་ཀྱང༌། །ད་ལྟའི་བར་དུ་ཤིན་ཏུ་གསལ་
བར་ཡོད། །
ཅེས་དཔལ་ལྡན་ས་སྐྱའི་གནས་བཤད་རྗེ་བཙུན་གོང་མ་རྣམས་ཀྱི་རྣམ་ཐར་སྙན་བརྒྱུད་དང་
བཅས་པ་ཕུན་ཚོགས་རྒྱ་མཚོའི་གཏེར་ཞེས་བྱ་བ་གྲུབ་པའི་དབང་ཕྱུག་ཆེན་པོ་འཇམ་དབྱངས་བསོད་
ནམས་དབང་པོའི་གསུང་རྩོམ་གནང་འཕྲོ་འཐོར་བུར་བཞུགས་པ་རྣམས་དེ་ཉིད་ཀྱི་སློབ་བུའི་ཐ་ཆུང་
ས་སྐྱ་པ་སྔགས་འཆང་ངག་དབང་ཀུན་དགའ་བསོད་ནམས་ཀྱི་དུས་ཕྱིས་གསུང་རབ་འཕྲོ་ཅན་དེ་རྣམས་
མཐོང་བའི་ཚེ་གྲུབ་མཆོག་དབང་པོ་དེ་ཉིད་ཞལ་བཞུགས་དུས་ཀྱི་སྐུའི་རྣམ་འགྱུར་དང༌། གསུང་
དཔང་མཐོན་པོའི་སྒོ་ནས་ས་སྐྱའི་གནས་བཤད་འདི་སྔར་